Lekker gesonde slaai | Netwerk24
Lekker gesonde slaai
Deur Herman Lensing 13 Mei 2019 06:01
Dit is soms moeilik om lekker, gesonde resepte te kry. Hierdie Meksikaanse Swartbone-salsa-slaai werk goed vir enigeen wat diabetes het of net gesond, maar lekker wil eet.
Maak 6 porsiesBestanddele:250 g droë swartbone1 rooi soetrissie, in blokkies gesny1 geel soetrissie, in blokkies gesnygroot hand vol vars koljander, grofgekap1 blik (340 g) mielies, gedreineer1 rooi-ui, fyngekap100 g klein rosa-tamaties Sous150 ml olyfolie sap van 1 suurlemoen 2 knoffelhuisies, fyngekap sout en varsgemaalde swartpeper na smaak
Sit die bone in ’n groot kastrol en gooi koue water by.
Die bone moet heeltemal bedek wees. Maak toe met ’n deksel. Bring die water tot kookpunt en kook vir vyf minute.
Laat die bone minstens twee uur in die water staan.
Dreineer en gooi terug in die kastrol. Gooi water oor en bring tot kookpunt.
Kook tot die bone sag is (dit duur sowat 1½ uur). Dreineer en laat afkoel.
Meng al die bestanddele (behalwe die sous s’n) in ’n groot bak. Meng die sous-bestanddele en gooi oor. Roer goed deur en sit voor saam met gebraaide tortillas.